উইকিপিডিয়া আলোচনা:নিবন্ধ অপসারণের প্রস্তাবনা/রইচ উদ্দিন শিকদার

message: মেরাজ ভাই, আপনাকে উইকিপিডিয়ায় দেখে ভালো লাগছে। হয়তো ব্যক্তিগত ব্যস্ততার কারণে উইকিপিডিয়ায় খুব বেশি সময় দিতে পারছেন না। একটি বিষয়ে আপনার কাছ থেকে ব্যাখ্যা চাচ্ছি। উইকিপিডিয়া:নিবন্ধ অপসারণের প্রস্তাবনা/রইচ উদ্দিন শিকদার -এ আপনি ‘তথ্যসূত্র আছে’ লিখে আলোচনা বন্ধ করেছেন,  যা আমার কাছে সম্প্রদায়কে উপেক্ষা করেছেন বলে মনে হচ্ছে। আমরা কি তথ্যসূত্র থাকলেই নিবন্ধ রেখে দেই? যেহেতু অপসারণের পক্ষে এতোগুলো মত এসেছে, তাই আপনার কি উচিত ছিলো না, কেনো নিবন্ধটি উল্লেখযোগ্য, একটিমাত্র তথ্যসূত্র কী কারণে একটি নিবন্ধের উল্লেখযোগ্যতার জন্য যথেষ্ট হয়ে গেলো -তা বিস্তারিত ব্যাখ্যা করার! যারা সেখানে মত দিয়েছেন, তারা একদম নতুন কিংবা অনভিজ্ঞ ব্যবহারকারীও নন। আপনার মন্তব্যের অপেক্ষায়। — ইয়াহিয়া (আলাপ • অবদান) - ২০:৫৭, ৫ ডিসেম্বর ২০২১ (ইউটিসি)
replies: text: ইয়াহিয়া ভাই, ধন্যবাদ আপনার প্রশ্নের জন্য। অনেকদিন পর উইকিতে সম্পাদনা করে আমারও ভালো লাগছে। এখন আসি, নিবন্ধ প্রস্তাবনার ব্যপারে। একজন শহীদ মুক্তিযোদ্ধা হিসেবে বাংলা উইকিপিডিয়ায় ভুক্তি থাকাটা অবশ্যই গ্রহণযোগ্য। একই নিবন্ধ কিন্তু অন্য ভাষার উইকিতে বাংলা উইকির মতো গ্রহণযোগ্যতা থাকবে না এটাই স্বাভাবিক। যেহেতু সূত্র অপ্রতুল, সেজন্য তথ্যকোষ হিসেবে উইকিতে নিবন্ধ থাকাটা আরোও গুরুত্বপূর্ণ। আশা করি, আমি বোঝাতে পেরেছি। ধন্যবাদ। -মেরাজ (আলাপ) ২১:২০, ৮ ডিসেম্বর ২০২১ (ইউটিসি)
replies: text: :অর্থাৎ, এটা আপনার ব্যক্তিগত মত এবং আপনি সরাসরি সম্প্রদায়ের ঐকমত্য উপেক্ষা করে নিজের মতামত প্রতিষ্ঠা করছেন! প্রশাসক কি সম্প্রদায়ের উর্ধ্বে? আমাদের এখানে এমনিতেই অপসারণ আলোচনায় অংশগ্রহণকারী পাওয়া যায় না, সেখানে এরকম হলে তো অন্যরা আলোচনায় অংশগ্রহণের আগ্রহ পুরোপুরি হারিয়ে ফেলবে! আপনি আপনার এই বক্তব্য ওই আলোচনায় অন্যদের বক্তব্যের নিচে বলতে পারতেন। দ্বিতীয়ত, বিশ্বকোষ শব্দ তথ্যকোষের চেয়ে ব্যপক অর্থ বহন করে। এটি বিশ্বকোষ। শহীদ মুক্তিযোদ্ধা মাত্রই উল্লেখযোগ্য হবেন, দয়া করে আমাকে এমন নীতিমালা দেখান। “সূত্র অপ্রতুল, সেজন্য তথ্যকোষ হিসেবে উইকিতে নিবন্ধ থাকাটা আরোও গুরুত্বপূর্ণ” (!!)। অথচ, এতোদিন জেনে এসেছি উল্টোটা, নিবন্ধ রাখার জন্য যাচাইযোগ্য একাধিক সূত্রের প্রয়োজন হয়। মাত্র একটি সূত্রের তথ্যের নির্ভরযোগ্যতা আপনি কীভাবে যাচাই করবেন, যেখানে গুগল সার্চে ব্যক্তির নামের উল্লেখ পর্যন্ত অন্য কোথাও পাওয়া যায় না। এছাড়া আরও কিছু অপসারণ প্রস্তাবনা, যেখানে ঐকমত্য হয়নি কিংবা কোনো মন্তব্য আসে নি, সেখানেও আপনাকে এক-দুই অক্ষরের মন্তব্যে আলোচনা বন্ধ করতে দেখলাম। আমার মনে হয়, এসব ক্ষেত্রে যদি নিবন্ধটি দ্রুত অপসারণের যোগ্য না হয় তবে কেন অপসারণ করা হলো বা রাখা হলো তা প্রশাসকের বিস্তারিত ব্যাখ্যা করা উচিত। — ইয়াহিয়া (আলাপ • অবদান) - ২২:১৬, ৮ ডিসেম্বর ২০২১ (ইউটিসি)
replies: text: ::@Ibrahim Husain Meraj আমিই নিবন্ধটা অপসারণের প্রস্তাবনা দিয়েছিলাম। আমি অবাক হয়েছি, বন্ধ করার ভাই উল্লেখ করেছে । কিন্তু আমার অপসারণ প্রস্তাবনা ছিলো অন্য বিষয়ে WP:ANYBIO দিয়ে উল্লেখ করেছিলাম তাৎপর্য প্রচার নেই, সূত্র নেই সেটা বলিনি। মিরাজ ভাই, এর আগেও আমার পরীক্ষামূলক হিসেবে দ্রুত অপসারণ ট্যাগ বাতিল করেছেন। যদিও মাত্র ঘণ্টা খানিক পরে আরেক সিনিয়র ব্যবহারকারী দ্রুত অপসারণ ট্যাগ লাগিয়েছেন। আসলে বাংলা উইকি এখন মোটামুটি এগিয়েছে। এখন তথ্যসূত্রহীন, পরীক্ষামূলক, অযাচাইযোগ্য পাতা মুছার ব্যপারে কিছুটা শক্ত অবস্থানে, যা হয়তো উইকির প্রথম পর্যায়ে ছাড় পেয়েছিলো। ভাই আরেকটি বিষয়, এই কথাটা কীভাবে বলছেন বুঝিনি!! । বাংলাদেশের স্বাধীনতা যুদ্ধে শহীদ হয়েছে ৩০ লক্ষ মানুষ। উল্লেখযোগ্যতার মানদণ্ড না পেরিয়ে এরা কীভাবে উইকিতে ভুক্তি পাবে? -- Prodipto Deloar (আলাপ • অবদান • লগ) ০০:৫৮, ৯ ডিসেম্বর ২০২১ (ইউটিসি)
replies: text: ::: ইয়াহিয়া ভাই ও দেলোয়ার ভাই - প্রথমেই আমি দুটো বিষয় পরিষ্কার করতে চাই। প্রথমত, অপসারণের প্রস্তাবনা আলোচনা কখনোই ভোটাভুটি নয় এবং উইকিপিডিয়া কোনো গণতন্ত্র নয়। দ্বিতীয়ত, জীবিত ব্যক্তির নিবন্ধের চেয়ে মৃত ব্যক্তির নিবন্ধে সূত্রের নমনীয়তা দেখানো হয়। সেজন্য, আলোচ্য নিবন্ধের জন্য একটি গ্রহণযোগ্য সূত্রই যথেষ্ট। এখন, এক এক করে আপনাদের প্রশ্নের উত্তরে আসি।

text: ::: * প্রশাসক কি সম্প্রদায়ের উর্ধ্বে? - অবশ্যই নয়। প্রশাসকরা সবাই আগে সম্পাদক, পরে প্রশাসক। আর প্রশাসক আরেক নাম কিন্তু ঝাড়ুদার।

text: ::: * আমাদের এখানে এমনিতেই অপসারণ আলোচনায় অংশগ্রহণকারী পাওয়া যায় না, সেখানে এরকম হলে তো অন্যরা আলোচনায় অংশগ্রহণের আগ্রহ পুরোপুরি হারিয়ে ফেলবে! - সেটার উপর নির্ভর করে করে উইকিপিডিয়া সম্পাদনা করা যাবে না।

text: ::: * আপনি আপনার এই বক্তব্য ওই আলোচনায় অন্যদের বক্তব্যের নিচে বলতে পারতেন। - হুম, তা পারতাম, তাহলে বিভ্রান্তি কম হতো। আমি এই আলোচনাটি অপসারণের প্রস্তাবনা আলাপ পাতায় স্থানান্তর করছি।

text: ::: * শহীদ মুক্তিযোদ্ধা মাত্রই উল্লেখযোগ্য হবেন, দয়া করে আমাকে এমন নীতিমালা দেখান। - আমাদের প্রায় সকল নীতিমালাই ইংরেজি উইকি অনুসরণ করা। তাই নির্দিষ্ট নীতিমালা দেখাতে পারছি না। কিন্তু যেহেতু আলোচ্য নিবন্ধ মৃত ব্যক্তির, তাই একটি গ্রহণযোগ্য সূত্রই যথেষ্ট।

text: ::: * অথচ, এতোদিন জেনে এসেছি উল্টোটা, নিবন্ধ রাখার জন্য যাচাইযোগ্য একাধিক সূত্রের প্রয়োজন হয়। - হুম, নিবন্ধের উল্লেখযোগ্যতা প্রমাণের জন্য সূত্রের বিকল্প নেই। আবারও বলছি, নিবন্ধ মৃত ব্যক্তির হওয়ায় একটি সূত্রই যথেষ্ট।

text: ::: * এছাড়া আরও কিছু অপসারণ প্রস্তাবনা, যেখানে ঐকমত্য হয়নি কিংবা কোনো মন্তব্য আসে নি, সেখানেও আপনাকে এক-দুই অক্ষরের মন্তব্যে আলোচনা বন্ধ করতে দেখলাম। আমার মনে হয়, এসব ক্ষেত্রে যদি নিবন্ধটি দ্রুত অপসারণের যোগ্য না হয় তবে কেন অপসারণ করা হলো বা রাখা হলো তা প্রশাসকের বিস্তারিত ব্যাখ্যা করা উচিত। - কোনো নির্দিষ্ট আলোচনায় মন্তব্য থাকলে বার্তা দিতে পারেন। ধন্যবাদ মতামতের জন্য।

text: ::: * বাংলাদেশের স্বাধীনতা যুদ্ধে শহীদ হয়েছে ৩০ লক্ষ মানুষ। - এখানে মনে রাখা প্রয়োজন যে, সবাই কিন্তু মুক্তিযোদ্ধা নয়। যারা মুক্তিযুদ্ধে শহীদ হয়েছেন এবং তা তথ্যসূত্র দ্বারা যাচাইযোগ্য, তাদের নিবন্ধ অবশ্যই বাংলা উইকিপিডিয়ায় রাখা যাবে।

text: ::: * উল্লেখযোগ্যতার মানদণ্ড না পেরিয়ে এরা কীভাবে উইকিতে ভুক্তি পাবে? - আগেই বলেছি গ্রহণযোগ্য তথ্যসূত্র প্রয়োজন।

text: ::: -- অনেক ধন্যবাদ সময় করে পড়বার জন্য। -মেরাজ (আলাপ) ২২:৫৮, ১২ ডিসেম্বর ২০২১ (ইউটিসি)
replies: text: ::::, একজন ব্যক্তিকে উল্লেখযোগ্য ধরে নেওয়া হয় যদি তিনি একাধিক প্রকাশিত মাধ্যমিক উৎসে তাৎপর্যপূর্ণ প্রচার পেয়ে থাকেন।(WP:BASIC) মৃত্যু এখানে আলাদা কোনো যোগ্যতা নয়। আপনি হয়তো জানেন ব্যক্তির উল্লেখযোগ্যতা সম্পর্কিত নীতিমালাগুলো সবই বাংলায় আছে এবং দীর্ঘদিন যাবত আমরা এগুলোই অনুসরণ করছি। ‘শহীদ মুক্তিযোদ্ধা মাত্রই উল্লেখযোগ্য হবেন’ এমন কোনো সিদ্ধান্ত সম্প্রদায় কখনো নেয় নি, তাই আপনি দেখাতে পারেন নি। তবে এগুলো আমার আপত্তির মূল কারণ না। শুধু এটা নিয়ে আপত্তি থাকলে নতুন করে আবার অপসারণ আলোচনা শুরু করতাম, এখানে আসতাম না।

text: ::::আপনি সম্প্রদায়ের ঐকমত্য উপেক্ষা করেছেন -আমার উদ্বেগ এখানে। জ্বি, আমি ভালো করেই জানি, অপসারণ আলোচনা কোনো ভোট নয়। এই আলোচনার কোথাও আমি ‘ভোট’ শব্দ ব্যবহার করিনি। আমি বলেছি ঐকমত্য প্রতিষ্ঠিত হয়েছে এবং আপনি সেটা এড়িয়ে গেছেন। এই আলোচনায়ও কেউ ভোট দেন নি। সবাই নিজস্ব যুক্তি উপস্থাপন করেছেন। যদি কোনো আলোচনায় ঐকমত্য প্রতিষ্ঠিত না-ও হয় এবং যদি অন্তত একজন ব্যক্তির কাছেও অপসারণের পক্ষে যুক্তি থাকে তবে আলোচনা বন্ধকারীর উচিত সেই যুক্তি খণ্ডন করে তবেই আলোচনা বন্ধ করা। ইংরেজিসহ অন্য প্রকল্পগুলোতে এই চর্চাই দেখেছি। এটা করার মতো পর্যাপ্ত সময় তাঁর না থাকলে সেই আলোচনাও তাঁর বন্ধ করা উচিত নয়। — ইয়াহিয়া (আলাপ • অবদান) - ০৬:৫৩, ১৩ ডিসেম্বর ২০২১ (ইউটিসি)
যদিও আমি উইকিপিডিয়ায় নতুন আমার এখানে বা এই বিষয়ে কথা বলার মতো যোগ্যতা ও একই সাথে অধিকার নেই, তাও বলতে চাই এবং ইয়াহিয়া ভাইয়ের সাথে আমিও একমত পোষণ করি। একটি উৎস ব্যতীত ইন্টারনেটে ওনার সম্পর্কে কোন তথ্য বা লেখক ওনার সম্পর্কে কোন বই দ্ধারা উদ্ধৃতি দিয়ে পারেনি। সত্যিই ওনার সম্পর্কে বেশি তথ্য নেই ইন্টারনেটে আর্কাইভ ওয়েবসাইটগুলিতেও দেখলাম। ইয়াহিয়া ভাইয়ের সাথে আমি এখানেও একমত যে, প্রশাসক হিসেবে আপনাকে প্রথমে সম্প্রদায়ের মতামতের দিকে নজর বা গুরুত্ব দেওয়া উচিত (যদিও সেটা নিজের বিরুদ্ধে যায়)। আমি এমন অনেক উদাহরণ দেখেছি ইংরেজি উইকিপিডিয়ায় এমনকি বাংলায়েও, যেখানে সম্মানিত প্রশাসকগণ নিজে উক্ত বিষয়ে বিরোধিতা করলেও সম্প্রদায়ের মতামতই ফাইনাল করেন। আমি আপনাকে হতাশ করতে চাই না তবে আপনার রায়টা আমার সঠিক বলে মনে হয়নি, কেননা সেই ওয়েবসাইটের আরও একইরকম মুক্তিযোদ্ধা রয়েছে যা অন্য কোথাও নির্ভরযোগ্য তথ্য পাওয়া যাচ্ছে না। আপনার মতামত অনুসারে বোঝা যাচ্ছে, সেগুলিও বাংলা-উইকিপিডিয়ায় রাখা যাবে। -- ওহিদ (💬 | 📝) ০৮:২৮, ১৩ ডিসেম্বর ২০২১ (ইউটিসি)
thread_title:  ব্যাখ্যা চাই